News Update: “ไม่อยากทำงานหนักก็ออกไป” Elon Musk เตือนพนักงาน Twitter ต้องทำงานแบบฮาร์ดคอร์ เตรียมเข้าสู่ยุค Twitter 2.0 - FINNOMENA
Elon Musk บอกพนักงานทวิตเตอร์ว่า ให้ทำงานอย่างเข้มข้นหลายชั่วโมงต่อวัน ไม่งั้นก็ออกจากบริษัทไป เตรียมนำบริษัทเข้าสู่ยุค Twitter 2.0
17 พ.ย. 2565

Elon Musk บอกพนักงานทวิตเตอร์ว่า ให้ทำงานอย่างเข้มข้นหลายชั่วโมงต่อวัน ไม่งั้นก็ออกจากบริษัทไป เตรียมนำบริษัทเข้าสู่ยุค Twitter 2.0
วอชิงตันโพสต์รายงานว่า ในอีเมลที่ส่งถึงพนักงาน Elon Musk ในฐานะเจ้าของใหม่ของ Twitter ยื่นคำขาดสำหรับพนักงานที่ยังอยู่กับบริษัทถึงตอนนี้ให้เลือก ‘ตอบรับ’ หรือ ‘ปฏิเสธ’ ภายในเวลา 17.00 น. ของวันพฤหัสบดีตามเวลาท้องถิ่นสหรัฐฯ แต่ถ้าหากใครไม่ตอบหรือปฏิเสธก็จะได้รับเงินชดเชยเป็นเวลา 3 เดือน
Elon Musk กล่าวว่า Twitter ต้องเข้าสู่วัฒนธรรมการทำงานแบบฮาร์ดคอร์ขั้นสุดยอดเพื่อที่จะประสบความสำเร็จ ซึ่งหมายถึงการทำงานแบบเข้มข้นหลายชั่วโมงต่อวัน และมีเพียงพนักงานที่ทำผลงานได้โดดเด่นอย่างมากเท่านั้นจะถือว่าสอบผ่าน
มหาเศรษฐีที่รวยที่สุดในโลกทิ้งท้ายว่า “ไม่ว่าคุณจะเลือกทางใดก็ตาม ขอบคุณที่เป็นส่วนหนึ่งที่ทำให้ Twitter ประสบความสำเร็จ”
หลังจากดีลซื้อ Twitter มูลค่า 44,000 ล้านดอลลาร์ Elon Musk ประกาศปลดพนักงานของบริษัทลงครึ่งหนึ่ง โดยระบุว่า เขาไม่มีทางเลือก เนื่องจากบริษัทมีค่าใช้จ่ายสูงถึง 4 ล้านต่อวัน และได้กล่าวหาคนที่ประท้วงการโฆษณาที่ทำให้รายได้ของบริษัทลดลงอย่างมหาศาล
นอกจากนี้ผู้บริหารระดับสูงหลายคนยังถูกเชิญให้ออกจากตำแหน่งหลัง Elon Musk ขึ้นมาเป็นเจ้าของ และเมื่อสัปดาห์ที่แล้ว Elon Musk ยังประกาศยกเลิกการทำงานที่บ้านของพนักงานด้วย พร้อมระบุว่า การชะลอตัวของเศรษฐกิจโลกกำลังจะส่งผลกระทบต่อรายได้ในการโฆษณาของ Twitter
อย่างไรก็ตาม Sarah Kunst นักลงทุนหุ้นเทคโนโลยีบอกว่า เหตุผลแท้จริงที่ทำให้ Twitter เผชิญกับความยากลำบาก นั่นเป็นเพราะการเทคโอเวอร์บริษัทของ Elon Musk เป็นการผูกมัดบริษัทด้วยหนี้สิน และพฤติกรรมของเขากำลังทำให้ผู้ลงโฆษณาลดการใช้จ่ายลง
อ้างอิง: https://www.bbc.com/news/business-63648505 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
twitter
อีลอน มัสก์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA